b'\n_START_ARTICLE_\nViktor Sonnenfeld\n_START_PARAGRAPH_\nViktor Sonnenfeld (Petrijevci, 21. sije\xc4\x8dnja 1902. - Be\xc4\x8d, 30. o\xc5\xbeujka 1969.), hrvatski prevoditelj i filozof._NEWLINE_Viktor Sonnenfeld ro\xc4\x91en je u Petrijevcima, mjestu nedaleko od Osijeka, u \xc5\xbeidovskoj obitelji. U Osijeku je zavr\xc5\xa1io pu\xc4\x8dku \xc5\xa1kolu i realnu gimnaziju, a u Zagrebu i Marseilleu studirao je filozofiju. \xc5\xbdivio je i djelovao u Osijeku. Prevodila\xc4\x8dkim radom u osje\xc4\x8dkim dnevnim novinama \xe2\x80\x9eHrvatski list\xe2\x80\x9c, a u potonjem vremenu u \xe2\x80\x9eGlasu Slavonije\xe2\x80\x9c bavio se 47 godina._NEWLINE_Prevodio je djela njema\xc4\x8dkih filozofa i knji\xc5\xbeevnika (npr. Kanta, Hegela, Nietzschea i drugih). Sveukupno je s njema\xc4\x8dkog na hrvatski jezik preveo 940 naslova. U Gradskoj i sveu\xc4\x8dili\xc5\xa1noj knji\xc5\xbenici pohranjena je njegova osobna biblioteka, legat od 3345 knjiga.'